**Koostööleping nr 1167 LISA 4**

Rahvusvahelise koostöö põhimõtted 2025

1. **Peamine ülesanne**

Tutvustada NATO liikmesriikides Eesti Vabariigi reservväemudelit eesmärgiga suurendada liitlaste usaldust ja mõistmist reservidel põhineva kaitseväe kasutamise efektiivsusest.

1. **Võtmeülesanded**
	1. Tutvustada CIOR/CIOMR delegaatidele läbiviidavatel harjutustel Eesti reservarmee sõjalise ettevalmistuse praktikaid.
	2. Tutvustada CIOR/CIOMR nõukogude koosolekutel, komiteede istungitel ja muudel kogunemistel Eesti reservväe kasutamise põhimõtteid.
	3. Tutvustada CIOR/CIOMR noortele reservülematele mõeldud üritustel läbi Eesti noorte reservjuhtide kogemuse Eesti reservarmee põhimõtteid.
2. **Kaasnevad ülesanded**
	1. Jagada Eesti Kaitseväe ja Kaitseliidu kogemusi reservväe ettevalmistamisel, valmiduses hoidmisel ja kasutamisel.
	2. Ühtlustada arusaama ja valmiduse tasemeid reservülemate kaasamisele rahvusvahelistes staapides/üksustes ja missioonidel.
	3. Jagada 5 aasta jooksul ajateenistuse läbinud Eesti noorte reservülemate kogemust reservjuhiks saamisest ja nüüdisaegsest ajateenistusel põhinevast Kaitseväest.
3. **Toetavad ülesanded**
	1. Osaleda Skandinaavia riikide survegrupis (Nordic Presiidium), et tagada jätkusuutlik koostöö meie lähimate liitlastega.
	2. Toetada Läti, Leedu ja Poola liikumist reservarmee mudeli taaskasutamisele, eesmärgiga tõsta piirkonnas heidutuse võimet ootamatu kriisi korral. Läti ja Leedu reservohvitseride organisatsioonide tagasitoomine aktiivseteks CIOR-i liikmeteks.
	3. Ukraina reservjuhtide esindusorganisatsioonide toetamine CIOR/CIOMR tegevuse suunal.
	4. Eesti riigikaitses osalevatele reservülematele, läbi NRFC/CIOR/CIMOR võrgustike, täiendavate rahvusvahelise väljaõppe võimaluste loomine.
	5. Toetada noorte Eesti reservjuhtide osalemist rahvusvahelises koostöös liitlastega.
4. **Ülesannete täitmiseks tagatakse 2025 aastal Eesti esindatus rahvusvahelistes reservülemate esindusorganisatsioonides**
	1. Kaitsevägi:
* tagab Eesti sõjalise riigikaitse oluliste sõnumite ja eesmärkide materjalide koostamise ja delegatsiooni liikmete informeerimise vajalikest seisukohtadest;
* määrab kontaktisikud CIOR ja CIOMR suunal tegevuste koordineerimiseks;
* esindab Eesti Kaitseväge NRFC võrgustikus;
* tagab Eesti delegatsioonide osalemise finantsilise toetamise kokkulepitud mahus;
* tagab Eesti delegaatidele kokkulepitud mahus välivormi väljastamise;
* sõlmib töölepingu kahe Eesti delegatsiooni koosseisus osalevate EROK liikmetega:
staabiohvitser (EROK peasekretär) 1,0 koormus
staabiohvitser (CIOR EST VP) 0,5 koormus

KOKKU: 1,5 koormus

* sõlmib osalise tööajaga käsunduslepingud Eesti delegatsiooni koosseisus osalevate EROK liikmetega alljärgnevalt:

staabiohvitser (CIOR past SecGen) 0,1 koormus

staabiohvitser (CIOR EST ASG) 0,1 koormus

staabiohvitser (CIOR EST YRO-C) 0,1 koormus

staabiohvitser (CIOR EST LEGAL-C) 0,1 koormus

staabiohvitser (CIOR EST CLA-C) 0,1 koormus

KOKKU: 0,5 koormus

* 1. Eesti Reservohvitseride Kogu:
* tagab Eesti sõjalise riigikaitse seisukohtade tutvustamise liitlaste reservülemate esindusorganisatsioonides;
* komplekteerib EROK vabatahtlikest liikmetest delegaadid CIOR ja CIOMR nõukogudes ning valitud CIOR komiteedes ja töögruppides;
* komplekteerib EROK liikmetest liitlasriikide läviohvitseridena vabatahtlikult panustavate reservülemate võrgustiku ja määrab nende tegevust koordineeriva välissuhtluse projektijuhi;
* hoiab KV kontaktisikuid jooksvalt kursis CIOR ja CIOMR tegevusest ning infovahetusest.
1. **CIOR** **töökoosolekud ja planeeritud Eesti delegaatide loetelu 2025 aastal**

|  |  |  |  |
| --- | --- | --- | --- |
| Üritus | Aeg | Koht | Osalejate arv |
| MWM | FEB | Belgia | 6 |
| IBM 2/4 | MAY | Norra | 3 |
| SC25 | JUL-AUG | Hispaania | 6+MILCOMP tiimid |
| IBM 3/4 | OCT | Saksamaa | 3 |

Lühendite selgitused:

MWM Mid-Winter Meeting

IBM In Between Meeting

SC25 Summer Congress 2025

NRFC NATO National Reserve Forces Committee

CIOR The Interallied Confederation of Reserve Officers

CIOMR The Interallied Confederation of Medical Reserve Officers

*Allkirjastatud digitaalselt Allkirjastatud digitaalselt*

Andrus Merilo Villu Õun

Kindralmajor Kapten (reservis)

KV Juhataja EROK juhatuse esimees

 10. detsember 2024